《和林择这齐山韵》
宋代·蔡幼学

褰裳涉秋浦，散策上齐山。
盼往谢尘嚣，瞻新得层峦。
万象翕呈露，跬步不可间。
下巧瞰坤轴，高奇仰天剜。
硿矼禹所穴，巀嶭秦开关。
始探困伛偻，徐行快平宽。
斩凤扣危避，登虬俯澄湾。
突然出鳌北，但见江漫漫。
匪物激愚懦，且以计群顽。

作者简介：蔡幼学（1154-1217），寿64岁，字行之，瑞安新城人。1172年中进士，官至兵部尚书，卒谥文懿，病逝京都，归葬永嘉洋岙山。他是永嘉学派巨擘陈傅良的弟子，关系密切，学术观点相近，遂成为永嘉学派继承者。